  Туспуктэм: Иван Коновалов Наталия Сильвестрова Удмуртиын вуись шутэтскон нуналъёсы куазь лымыё возиськоз. Кӧснуналэ кӧня ке лымыялоз, лышмор ёросъёсын кема но золгес. Арнянуналэ потон уе лымыян лябӟыны кутскоз, нош нуназе дугдоз. Сюресъёс вылын йӧвалег, интыосын лымы вӧлдэт. Со сярысь улосвыл Гидрометцентрлэн пресс-службаез ивортӥз. Кӧснуналэ но арнянуналэ уйёсы -6...-11 градус котырын возиськоз. 2-тӥ толсуре нуназе -4…-9 градус луоз. 3-тӥ толсуре, температура нунал ӵоже лэзькоз но ӝытлы -11…-14 градусозь вуоз. Вордӥськонэ, 4-тӥ толсуре, уйин -11…-16 градусозь кезьытскоз, нуназе -1…-6 градусозь шунытскоз, уйпал ёросъёсын -7…-9 градус луоз. Уйин кӧня ке лымыялоз. Нуназе лымы, кот лымы кема но золгес усёз. Куазь тӧло кариськоз. Сюресъёс вылын йӧвалег, лымы пельтэмъёс, лымы вӧлдэт. Уйин но ӵукна интыосын бус луыны быгатоз. Нырысь-валысь чакланъёсъя, вуоно арнялэн шораз шӧдскымон кезьытскоз. Тегъёс: куазь Гидрометцентр Удмуртия  